《孝子行》
元代·查居广

丰城昔在至元岁，寇贼纷纷乱如鬼。是时廖生抱母行，不死白刃天有情。

固知至愿天必感，母子全活见太平。廖生虽死犹未死，往往遗民言此事。

有如江革遭乱离，负母逃潜经险阻。情词恻恻贼舍之，孝德还堪耀今古。

乌乎薄俗𤡔獍同，墓上请看纯孝子。

作者简介：（1284—1329）元道士。临川人，字广居。少入金溪望山观为道士。工诗。所交多畸人，静士，雅嗜佳山水，所历揽结奇秀，资之赋咏。有《学诗初稿》。
元诗选